alexandrainst/scandi-wiki huggingface dataset:
Skogvikke

Skogvikke (Vicia sylvatica) er en flerårig urt i vikkeslekten, som tilhører erteblomstfamilien (Fabaceae). Planten blir 40-200 cm høy/lang, og er bestanddannende med vekst i krypende tuer. Til å være en vikke har skogvikke relativt spredte blader, som ikke alltid er helt symmetrisk parvise. Blomstene er hvite med mørk-lilla strekmønster i seglet.

Bladene er sammensatt i par med 5-12 par småblad med en slyngtråd lengst ute. De har tydelig midtnerve. Ørebladet (der stilken deler seg eller ved roten av bladstilkene) er lite og tannete, dette er et karakteristisk trekk. 

Arten blomstrer fra juli til august. Den har 5-20 blomster som er mellom 12 og 18 mm lange og hvite med mørk-lilla årer i seglet. Begeret er lyst grønt og med bare et svakt mørkere skjær nærmest stilken. 

Frukten er en 25 til 30 mm lang belg som inneholder 4-5 frø. Den er glatt og svart eller brun, relativt tykk, og åpner seg og danner korketrekkerform etter spredning.

Skogvikke kan være vanskelig å skille fra gjerdevikke. Artene skiller seg fra hverandre ved at skogvikke har mindre, smalere og tanete øreblad, samt blekere og hvitere blomster med bare en nervetegning i seglet som er mørk og tydelig. Gjerdevikke har også små øreblad, men de er enkle og ikke tannete.

Utbredelse 
Skogvikke vokser i Norge i innlandet og langs kysten fra Svenskegrensen til litt nord for Bodø. Her er den ganske vanlig på næringsrik, steinete moldjord, i skogsbryn, skrenter, veikanter, og i utkanten av hogstfelt. I Norden vokser den i Sverige nord til medelpad, med usikre og spredte observasjoner i Bottenviken. I Finland er den vanlig i sør og går nord til omkring Rovaniemi, men spredt i disse midtre landsdelene. I Danmark finner vi den på øyene og østlige Jylland.

Referanser

Eksterne lenker 
 

Erteblomstfamilien
Flerfargede blomster
Hvite blomster
Stauder
Planter formelt beskrevet av Carl von Linné
Planter formelt beskrevet i 1753
Mohammed Mourhit

Mohammed Mourhit (arabisk: محمد مُرحيت, født 10. oktober 1970 i Khouribga, Marokko) er en marokkansk mellom- og langdistanseløper som representerte Belgia. Han ble utestengt fra juni 2002 til juni 2004 etter å ha testet positivt på EPO. Han har de europeiske rekordene på 3000 meter og 10000 meter. Hans fremste meritter er trolig bronsemedaljen på 5000 meter i VM i 1999 i Sevilla, samt sølvmedaljen på 3000 meter under VM innendørs i 2001 i Lisboa, bak Hicham El Guerrouj. Mourhit vant også VM i terrengløp (lang løype) både i 2000 og 2001. Han fikk belgisk statsborgerskap i 1997.

Referanser

Eksterne lenker 
 

Marokkanske mellomdistanseløpere
Marokkanske langdistanseløpere
Verdensmestere i terrengløp
Deltakere for Belgia under Sommer-OL 2000
Friidrettsutøvere under Sommer-OL 2000
Dopingsaker i friidrett
Kaptein Sabeltann (film)

Kaptein Sabeltann er en norsk animert eventyrfilm om Kaptein Sabeltann fra 2003. Den er regissert av Stig Bergqvist og Rasmus A. Sivertsen. Terje Formoe har stemmen til Kaptein Sabeltann.

Filmen ble en moderat publikumssuksess og ble totalt sett av 180 000 på norske kinoer i 2003–2004. Den ble forholdsvis godt mottatt av anmelderne. Blant annet så gav FilmMagasinet den terningkast fem, VG, Aftenposten og Dagbladet fire og Dagsavisen tre.

Handling 
Pinky jobber som byssegutt på Kaptein Sabeltanns skip, «Den sorte dame», og drømmer om å bli verdens yngste sjørøver. Kaptein Sabeltann er på jakt etter grusomme Gabriels skatt, og denne ferden tar dem til Kjuttavika hvor Pinky møter Sunniva. Pinky blir stilt overfor sitt livs vanskeligste valg. Å gå til kamp mot selveste Kaptein Sabeltann.

Om filmen
Produksjonen av filmen begynte i 1999 og tok fire år å fullføre. Alt forarbeide ble foretatt i Norge, mens selve hovedtegningen og utformingen ble gjort i Ungarn med en miks av norske og ungarske tegnere – 200 i alt.

Manuset ble brukt til forestillingen Kaptein Sabeltann og grusomme Gabriels skatt som ble vist i Kjuttaviga Amfiteater i Kristiansand Dyrepark sommeren 2004, 2005 og 2006. Manuset til denne filmen/forestillingen bygger delvis på sammenslåingen av de to originale filmene/forestillingene Kaptein Sabeltann og skatten i Kjuttaviga fra 1990/1992 og Kaptein Sabeltann og hemmeligheten i Kjuttaviga fra 1994, som ble vist i Kjuttaviga Amfiteater i Kristiansand Dyrepark, sesongene 1998 og 1999 under navnet Kaptein Sabeltann og skatten i Kjuttaviga.

Filmen har blitt dubbet på flere språk, blant annet på engelsk i Storbritannia i 2004 under navnet Captain Sabertooth, mens den ikke kom ut i USA før 2007 under samme navn.

Medvirkende (stemmer) 
 Terje Formoe som Kaptein Sabeltann
 Dennis Storhøi som Langemann
 Helge Jordal som Glade Gorm
 Øystein Dolmen som Skalken
 Paul Åge Johannessen som Ruben
 Brit Elisabeth Haagensli som Tante Bassa
 Ole Alfsen som Pinky
 Ingolf Karinen som Pelle Pirat
 Knut Haugmark som Pysa Pirat
 Nina Lund Feste som Sunniva
 Ellers medvirker: Fredrik O. Knutsen, Elisabeth Moberg, Finn Schau, Bendik Johannessen, Terje Raanes, Yngve Emil Marcussen, Charlotte Grundt, Julie M. Lindvik, Magnus Ullnæs, Cathrine Wenger og Mari Maurstad.

Referanser

Eksterne lenker 
 
 Off. nettsted

Norske animasjonsfilmer
Norske barnefilmer
Filmer fra 2003
Kaptein Sabeltann
Norskspråklige filmer
Norske eventyrfilmer
Tor Olav Foss

Tor Olav Foss (født 6. juni 1952 i Furnes, Ringsaker, Hedmark) er norsk billedkunstner. 

Hans malerier har lys og sakrale uttrykk som hovedtema. Tematikken er dessuten forankret i antikkens filosofitradisjoner og maleriene spenner fra naturalistisk figurativ til abstrakt uttrykksform i ulike teknikker.

Utstillinger 
Siden 1985 mer enn 100 utstillinger nasjonalt og internasjonalt. Representert i offentlige og private samlinger i 14 land.
 Triennale di Milano, Italia (Lexmark European ArtPrize 2004)
 Galleri Art Atrium, Karlsruhe Tyskland
 Kunstkabinett Baden Baden
 Galleri Munch Løten
 Galleri Svalbard, Longyearbyen
 Tjømes Kunstsalong Oslo 
 Festspillutstiller, Festspillene i Elverum 2008

Utsmykninger 
 Grefsen kirke, Oslo (Sidealter)
 Mariakapellet, Bliksvær, Nordland (Maleri)

Referanser

Eksterne lenker 
 Hjemmeside
 Utsmykning, Ibsenhuset Skien

Norske malere
Norske kunstnere
Personer fra Ringsaker kommune
Fødsler i 1952
James Hoffmann

James Hoffmann (født 11. desember 1979) er en britisk barista og kaffekonsulent.

Hoffmann ble kronet til verdensmester under World Barista Championship i 2007, etter at han tidligere samme år hadde vunnet det britiske baristamesterskapet. Verdensmesterskapet fant sted i Tokyo i Japan. Hoffmann vant også prisen for beste signaturdrikk under verdensmesterskapet i 2007. Kaffedrikken bestod av skum med biscottismak og en tobakkstilsatt ganache blandet med espresso.

Hoffmann er eier og grunnlegger av Square Mile Coffee Roasters i London.

Referanser

Eksterne lenker 
 Offisiell blogg
 Square Mile Coffee Roasters

Briter
Baristaer
Brekkefossen (Oslo)

Brekkefossen er det nest øverste vannfallet i Akerselva, med et fall på 6 meter.  Fossen ligger på Kjelsås/Brekke i Bydel Nordre Aker i Oslo.

Akerselva deler her Kjelsås og Brekke.  Ved fossen lå en kraftstasjon som gjorde Brekke Bruks sager og arbeiderboliger selvforsynt med strøm.

Litteratur
 Nord i Aker gjennom 10 000 år, Historielaget Grefsen – Kjelsås – Nydalen 2004, ISBN 82-303-0167-0
Akerselva – fra sagatid til opera. Gunnar Jerman

Fosser i Oslo
Akerselva
Veier i bydel Nordre Aker
Nordmarksvassdraget
Montrealprotokollen

Montrealprotokollen eller Montrealavtalen fra 1987 (reforhandlet i 1992) (engelsk: Montreal Protocol on Substances that Deplete the Ozone Layer) er en internasjonal traktat som er inngått for å beskytte ozonlaget ved å fase ut produksjonen av skadelige gasser. Protokollen inneholder tidsplan for kutt i utslippene av skadelige gasser.

En effekt av denne protokollen er at det gis økonomisk støtte til utvikling  og utprøving av teknologi som kan erstatte bruk av KFK og haloner, for eksempel innenfor områdene elektronikk-rens og kjøling.

Alle verdens land har skrevet under på denne protokollen. Avtalen hadde som målsetting at all produksjon og forbruk av HBFK (hydrobromfluorkarboner) skal stanses innen 1996 og HKFK (hydroklorfluorkarboner) skal trinnvis fases ut innen 2030. Fra midten av 1980-årene til 2015 var utslipp av stoffer som ødelegger ozonlaget redusert med 98 %.

Referanser

Eksterne lenker 
 Montrealprotokollen (FN-sambandet)
 Miljøstatus i Norge: Montrealprotokollen

Miljøtraktater
Alan Tsagajev

Alan Tsagajev (født 13. september 1977) er en bulgarsk vektløfter, som konkurrerte i 105-kilosklassen under OL i 2000 i Sydney, hvor han vant sølvmedalje med et sammenlagt resultat på 422.5 kg.
Etter å ha testet positivt på anabole steroider i juni 2008, ble han utestengt fra OL i Beijing.

Referanser

Eksterne lenker 
 

Bulgarske vektløftere
Dopingsaker i vektløfting
Medaljevinnere under Sommer-OL 2000
Fødsler i 1977
John Roland Houghton

John Roland Houghton (født 19. november 1944 i Epsom, Surrey, Storbritannia, død 11. oktober 2022 i Bærum, Norge) var en britisk industridesigner, bosatt i Norge siden 1971. Han arbeidet for Philips og Gustav A. Ring før han startet sitt eget freelance designfirma, Anglo Nordic Design A/S i 1980. I løpet av freelanceperioden mottok han Merket for god design av Norsk Designråd 40 ganger som følge av arbeid utført for norske og utenlandske bedrifter. John var mest opptatt av kunst i form av sine skulpturer og bilder, men også utvalgte designprosjekter eller som rådgiver innen design, utforming og materialer (f.eks. plast, hvis egenskaper han kjente godt).

Utdannelse og karriere 
John Houghton hadde en bachelorgrad i Industrial Engineering fra Aston University, Institute of Arts and Design, Birmingham, Storbritannia. I 1968 begynte John hos Concern Industrial Design Centre, Philips N.V., i Eindhoven, Nederland, hvor han arbeidet frem til han flyttet til Norge i 1970. Fra 1971 til 1976 jobbet han hos Gustav A. Ring (som i sin tid ble kjøpt av Stentofon AS, nå Zenitel) hvor han blant annet utformet utseendet på deres nye interkom, Ringmaster Tridex som han på Hannover-messen i 1979 fikk forløperen til Gute Industrie Form prisen for. I 1977 flyttet han tilbake til Eindhoven med familien og arbeidet igjen for sin tidligere arbeidsgiver, Philips. I løpet av de neste to årene ble han klar over at han ikke ville kunne formgi de produktene han ønsket dersom han ikke jobbet for seg selv, og han flyttet tilbake til Norge med familien i 1979. I 1980 startet han Anglo Nordic Design A/S som selvstendig næringsdrivende.

Utvalgte priser og produkter 
 Wing Pan, produsert av finske Hackman, har fått følgende priser: Fjerde pris i Hackman Design Competition 200, Finland 1990; Formland-prisen, København, Danmark, 1991; Merket for god design, Oslo, Norge, 1991; Timbale d'Or, Arts Cuisine, Paris, Frankrike 1992; Best of the Best Design Innovations 1992, Design Zentrum Nordrhein, Tyskland.
 Den norske Designprisen ble tildelt Tandberg Educational for Tandberg Language Laboratory i 1986 og til Simrad Subsea for Bridge Line i 1990.
 På Hannovermessen i 1979 fikk Ringmaster Tridex en designpris og Norsk Computer Industri Modular Unix (NCI) oppnådde designprisene Gute Industrie Form i 1989 og 1990.
 I Kunstindustrimuseet står to av Johns produkter utstilt på permanent basis.
 Magcom-telefonen.
 Flere av hans produkter og tegninger er å finne på Norsk Teknisk Museum på permanent basis.

Referanser 

Britiske designere
Norske designere
Personer fra distriktet Epsom and Ewell
Varingskollen

Varingskollen er en ås i Nittedal kommune i Akershus. Den har en høyde på 546 meter over havet og er et kjent landemerke i Hakadal. Til tross for sin dominerende posisjon og gode synlighet fra flere steder på Romerike er Varingskollen hverken det høyeste punkt i Nittedal (Blekketjernshøgda) eller i Akershus (Fjellsjøkampen).

Historie 
Varingskollen er et gammelt vardested allerede fra eldre jernalder og har også sitt navn knyttet til dette (forstått som 'vaktmannskollen'). Tidligere i moderne tid sto det også et utkikkstårn på toppen. I dag er kollen mest kjent på grunn av skisenteret ved samme navn. Varingskollen holdeplass på Gjøvikbanen ligger ved foten av fjellet.

Geologi 
Varingskollen ligger i Oslofeltet og består hovedsakelig av vulkansk nordmarkitt, en lys rødbrun kvartssyenittbergart. Selv om bergarten er vulkansk, finnes det ikke holdepunkter (slik som lavaførende rør) for at Varingskollen har vært en vulkan. Bergarten som Varingskollen består av ble dannet nede i jordskorpen og gradvis avdekket ved erosjon av fjellmassen over.

Friluftsliv 
På østsiden av fjellet ligger Varingskollen skisenter, offisielt åpnet i mars 1963. Det første verdenscuprennet i alpint i Norge ble avholdt der 24. februar 1968. Storslalåmrennets herreklasse ble vunnet av  Werner Bleiner, Østerrike  foran Dumeng Giovanoli, Italia og Edmund Bruggmann, Sveits med Håkon Mjøen på fjerdeplass. Kvinneklassen ble vunnet av Fernande Bochatay, Sveits foran Isabelle Mir, Frankrike og Kiki Cutter, USA. Beste norske ble Aud Hvammen på 13.-plass.

Ellers er kollen et populært og godt egnet utfartssted sommer som vinter. Hakadal IL etablerte på begynnelsen av 2000-tallet en lysløype og skistadion i umiddelbar tilknytning til skisenteret. Hvert år arrangeres også motbakkeløpet Varingskollen Opp.

Referanser

Eksterne lenker 
 Varingskollen skisenter

Åser i Viken
Skianlegg i Norge
Idrettsanlegg i Viken
Fjell i Nittedal
Fjell under 1000 meter
Luol Deng

Luol Deng er en engelsk basketballspiller fra Sør-Sudan som spiller for det amerikanske laget Miami Heat og for Englands herrelandslag i basketball. Deng spiller small forward på banen, og startet sin NBA-karriere i 2004 etter å ha gått ett år på Duke University.

Tidlig liv 
Loul Deng nedstammer som Dinka fra Sudan og er en av en søskenflokk på ni. Stammen er kjent for å lage noen av verdens høyeste personer.

Da Deng var liten jobbet hans far, Aldo Deng, som transportminister for Sudan. Senere måtte Loul, sammen med hans familie, flykte til Egypt på grunn av den sudanske borgerkrigen. Da Loul Deng kom til egypt med hans familie, møtte han den gamle NBA-stjernen Manute Bol, forøvrig også en annen Dinka. Av Bol lærte Luol Deng og hans bror hvordan man spilte basketball. I 1993 fikk Deng-familien asyl i England. Da dro de til South Norwood i London.

I England utviklet Loul en interesse for fotball og basketball. Luols bror spiller nå profesjonelt basketball i England og enda to av hans søsken har spilt basketball på college i USA.

I 2007–2008-sesongen donerte Deng $50 (ca. 300 kroner) per scoring til «ninemillion.org», og $50 per scoring til «United Nations Foundation’s Nothing But Nets initiative».

NBA-karriere

Phoenix Suns 
I første opptaksrunde 2004 ble Luol Deng trukket opp til NBA-laget Phoenix Suns. Men allerede det samme året, 24. juni 2004, ble Deng byttet bort til Chicago Bulls mot Bulls første opptaksrunde, rettighetene til å trekke opp Jackson Vroman og penger.

Chicago Bulls 
I samme året som Luol Deng ble trukket til Phoenix Suns ble han byttet, som nevnt tidligere, til Chicago Bulls. Deng ble fornøyd i klubben og han spiller fortsatt for Chicago Bulls. Det var en tid da Chicago Bulls hadde problemer med å sikre seg en kontrakt med stortalentet, men det hele løste seg til slutt da Bulls ga Deng en kontrakt der Deng blir lønnet mellom ti og 14 millioner dollar hvert år, noe som tilsvarer mellom 55 og 80 millioner kroner.

Statistikker fra NBA-karrieren

Tegnforklaring

Sesongen

Sluttspillet

Referanser

Kilder 
 Deng bio hos NBA

Eksterne lenker 
 

Sørsudanere
Britiske basketballspillere
Basketballspillere for Chicago Bulls
Deltakere for Storbritannia under Sommer-OL 2012
Basketballspillere under Sommer-OL 2012
Personer fra Western Bahr el Ghazal
Fødsler i 1985
So You Think You Can Dance (sesong 3)

So You Think You Can Dance, forkortet SYTYCD, er en amerikansk talentkonkurranse. I USA går programmet på FOX, mens det i Norge blir sendt på TVNorge. Sesong tre hadde premiere i USA. Vinneren av sesong 3 ble Sabra Johnson, der hun slo Danny Tidwell, Neil Haskell og Lacey Schwimmer i finalen.

Personell
Programleder: Cat Deeley
Faste dommere:
Nigel Lythgoe
Mary Murphy
Gjestedommere:
Dan Karaty
Mia Michaels
Debbie Allen
Adam Shankman
Wade Robson
Shane Sparks

Audition
Som siden i 2006, er nedre aldersgrense 18 år, og 30 år er øverste. Deltagere som er over 30, kan få en opptreden på programmet uansett, men personen kan ikke komme videre. De som gikk videre fra audition gikk til Vegas-uken, der dommerne valgte topp 20. Auditionrunden for sesong 3 ble holdt i disse byene:
New York City, New York
Chicago, Illinois
Los Angeles, California
Atlanta, Georgia

Topp 20

Kvinner
{|class="wikitable"
|-align="center" bgcolor="lightgrey"
|Plass
|Finalist
|Alder
|Hjemby
|Spesialitet
|-
|Vinner
|Sabra Johnson
|19
|Nederland
|Moderne
|-
|Topp 4
|Lacey Schwimmer
|18
|Redlands, California
|Swing
|-
|Topp 6
|Lauren Gottlieb
|18
|Scottsdale, Arizona
|Jazz
|-
|Topp 8
|Sara Von Gillern
|20
|Rock Island, Illinois
|B-girling
|-
|Topp 10
|Jamie Goodwin
|19
|Virginia Beach, Virginia
|Moderne
|-
|Topp 12
|Anya Garnis
|25
|New York City, New York
|Latin Selskapsdans
|-
|Topp 14
|Shauna Noland
|18
|Santa Cruz, California
|Moderne
|-
|Topp 16
|Jessi Peralta
|25
|Cocoa, Florida
|Jazz
|-
|Topp 18
|Faina Savich
|21
|Hviterussland
|Latin Selskapsdans
|-
|Topp 20
|Ashlee Langas
|19
|Dallas, Texas
|Musikal
|}

Menn

</center>

Dommernes favorittnumreFet skrift''' = finalist

Turné
Som i sesong 2, reiste de 10 beste deltagerne på turné rundt i USA. Turnéen var i 10 uker og besøkte 50 byer. Lacey Schwimmer ble skadet før turnéen, og da ble hun erstattet i noen av numrene av andre topp 20-finalister denne sesongen; Shauna Noland, Anya Garnis og Jaimie Goodwin.

Priser

Emmy Awards

Teen Choice-priser

So You Think You Can Dance
Hafrsfjordbrua

Hafrsfjordbrua er ei betongbjelkebru som går fra Sunde i Stavanger kommune til Jåsund i Tananger krets i Sola kommune. Brua er ble offisielt åpnet 15. juni 1967 og er i bruk i dag. Brua er en del av riksvei 509 og er om lag 220 meter lang. Statens vegvesen har planer om ny bru i fremtiden som skal ha 4 felt, 2 for kollektiv.

Historie
Den første brua over sundet var en steinbru med roterende brulegeme slik at seilbåter kunne slippe gjennom. Den ble åpnet i 1925, og erstattet da fergeforbindelsen mellom Buseneset og Jåsund.
På begge sider av sundet kan man se rester av den gamle brua. En av de runde steinpillarene står igjen i sundet, resten er revet. Fra gang- og sykkelveien på den nye brua går det som er igjen av veien ut til den gamle brua.

Se også
Liste over broer i Norge
Liste over broer i Norge etter lengde

Referanser 

Bjelkebroer
Veibroer i Rogaland
Veier i Stavanger
Veier i Sola
1925 i Norge
1966 i Norge
Broer åpnet i 1925
Broer åpnet i 1966
Rauchbier

Rauchbier (tysk, «røykøl») er en ølspesialitet som lages i Bamberg-området i Franken i Tyskland. Det er et mørkt lagerøl som har en karaktistisk røyksmak. Smaken skyldes at malten røkes ved å tørkes over åpen ild av bøkeved. Styrken på røykkarakteren varierer betydelig, fra kraftig til mer subtil. I gammel tid var det vanlig å tørke malt over åpen ild, slik at historisk har mange øl hatt røyksmak, men med tiden lærte man å malte uten at røyken kom i direkte kontakt med kornet. Det var likevel først på 1700- og 1800-tallet at det ble vanlig å bruke malterier som ikke røkte maltet. Mange tradisjonelle nordiske hjemmebrygg (maltøl, Stjørdalsøl, sahti osv) er fortsatt røkt.

I Bamberg-regionen sluttet man aldri med å røke maltet, og området er i dag berømt for sitt rauchbier. Den viktigste produsenten er Brauerei Heller-Trum, som produserer de kjente Schlenkerla-ølene, men det er flere produsenter både i Bamberg og i området rundt. Smaken er temmelig utfordrende for den som ikke er vant til den, og i Bamberg sies det at man må drikke fire liter røykøl før man begynner å like det.

Med mikrobryggerirevolusjonen har røyksmak i øl begynt å vende tilbake, og en rekke mikrobryggerier utenfor Tyskland lager i dag både rauchbier og øl av andre typer med røykmalt i. Det skilles mellom rauchbier, den tyske øltypen assosiert med Bamberg, og røyksmak i øl generelt. En lang rekke portere og stouts lages i dag med røykmalt (ofte kalt smoked porter), og det finnes øl av andre typer med røyksmak. Heller-Trum produserer f.eks også en Rauchweizen, som ikke regnes som en rauchbier, men en hefeweizen med røyksmak.

Noen eksempler på norske røykøl er:

 Amundsen Røyk Porter
 Nøgne Ø Holy Smoke
 Klostergården Alstadberger (norsk røykmalt)
 Stjørdalsbryggeriet Okkelberger (norsk røykmalt)

Referanser

Eksterne lenker
 Bamberger-Bier.de, informasjon om Bambergs ølbryggingstradisjoner
 BJCP 22A Rauchbier, typedefinisjon for rauchbier til bruk i hjemmebrygger-konkurranser

Øltyper
Tysk øl
SABMiller

SABMiller (en forkortelse for South African Breweries – Miller) er et av verdens største bryggerier. Selskapet er aktivt på seks kontinenter, og er notert på London Stock Exchange.

SABMiller eier flere kjente varemerker, som ølmerket Pilsner Urquell, og er en av verdens største tappere av Coca-Cola. Det har ekspandert raskt fra sine sørafrikanske røtter, og overtatt lokale merker og bryggerier i Europa, Asia og Amerika.

Eksterne lenker
 

Bryggerier
Info-Rama

Betongbygget med skalltaket, tegnet av arkitekt Guttorm Bruskeland, ble reist som produksjonshall for Radionette A/S, og sto ferdig til innflytting i 1968. Kappehvelv i betong over søyleløs hall var i sin tid en takkonstruksjon som vakte oppsikt i vide kretser for sin spennvidde.

I 1980 etablerte Info-Rama seg i bygget med lukkede messer og bygget i 1984 hotellet ved siden av i postmodernistisk stil. Hotellet ble koplet sammen med den tidligere fabrikken under bakken. 

Info-Rama komplekset inneholdt lenge foruten hotell med restauranter og nattklubb, også store utstillingsarealer og kontorer, samt plantesalg over disk (Plantasjen).

Info-Rama bygget ble bygget sammen med Sandvika Storsenter under utvidelsen av senteret i 2007. Bygget ligger i den sørligste delen av storsenteret og huser Lefdal Elektromarked, XXL og konferansesenter, nattklubb og selskapslokaler til Thon Hotel Oslofjord.

Referanser

Kulturminner i Sandvika, Bærum kommune 2005

Byggverk i Bærum
Fabbriche di Vallico

Fabbriche di Vallico var en kommune med 520 innbyggere (2004) i provinsen Lucca i den italienske regionen Toscana, beliggende i den midtre delen av Serchiodalen.

Fabbriche di Vallico grenset til kommunene Borgo a Mozzano, Gallicano, Pescaglia og Vergemoli.

1. januar 2014 ble kommunene Vergemoli og Fabbriche di Vallico slått sammen til den nye kommunen Fabbriche di Vergemoli.

Frazioni

Kommunen omfattet følgende frazioni:

Gragliana, Vallico Sopra og Vallico Sotto.

Referanser

Eksterne lenker 
 

Kommuner i provinsen Lucca
Tidligere kommuner i Italia
Kommuner opphørt i 2014
Døgnvillfestivalen

Døgnvillfestivalen var en musikkfestival som ble arrangert årlig i Tromsø fram til 2013. Festivalen ble arrangert første gang i august 2007 og er den desidert største i Nord-Norge. Festivalen har hatt kjente artister fra inn- og utland på programmet. I november 2013 ble selskapet slått konkurs med et underskudd på rundt 9 millioner kroner.

Festivaler

Døgnvillfestivalen 2013 
Valhall Stadion - 29-31. august 2013

Døgnvillfestivalen 2012 
Valhall Stadion - 23-25. august 2012

Døgnvill Vinter 2012 
Skarphallen - 30-31. mars 2012 - Ca 17.000 besøkende

Døgnvillfestivalen 2011 
Valhall Stadion - 1-3. september 2011 - Ca 35.000 besøkende

Døgnvillfestivalen 2010 
Valhall Stadion - 2-4. september 2010 - Ca 35.000 besøkende

Døgnvillfestivalen 2009 
Valhall Stadion - 28-29. august 2009 - Ca 22.000 besøkende

Døgnvillfestivalen 2008 
Valhall Stadion - 29-30. august 2008 - Ca 20.000 besøkende

Døgnvillfestivalen 2007 
Alfheim Stadion - 24-25. august 2007 - Ca 18.000 besøkende

Referanser

Eksterne lenker 
 

Musikkfestivaler i Troms og Finnmark
Musikk i Tromsø
Repeterende arrangementer etablert i 2007